open-index/open-wikipedia-markdown huggingface dataset:
Pinsevennenes Barne- og Ungdomsutvalg

**Pinsevennenes Barne- og Ungdomsutvalg** (PBU) er et av fellestiltakene i Pinsebevegelsen i Norge. PBU koordinerer barne- og ungdomsarbeidet i pinsebevegelsen. 

PBU utgir undervisningsmateriell og arrangerer kurs og konferanser for ledere i barne- og ungdomsarbeidet. 

Daglig leder er Einar Myreng.

## Tentro
Tentro er en frikirkelig konfirmasjonsundervisning, som kan velges i stedet for kirkelig eller borgerlig konfirmasjon.

Tentro er et samarbeid mellom: 
* Pinsevennenes Barne- og Ungdomsutvalg (PBU)
* De Frie Evangeliske Forsamlingers Barne- og Ungdomsråd (BUR)
* Norske Baptisters Barne- og Ungdomsforbund (NBUF)
* Det Norske Misjonsforbund (DNM)

## Royal Rangers
PBU er landskontor for speiderbevegelsen Royal Rangers (RR) som ble etablert i Norge i 1993. 40 menigheter deltar med til sammen ca. 1150 aktive barn, unge og ledere (tall fra år 2005). Royal Rangers startet i USA for snart femti år siden. 

Royal Rangers ønsker å skape vekst hos de unge både fysisk, psykisk, sosialt og åndelig.  

## Kilder
* www.pinsebevegelsen.no – Pinsebevegelsen i Norge

## Eksterne lenker
* 
* 
*  tentro.no – Tentro
*  royal-rangers.no – Royal Rangers 
*  pinsebevegelsen.no – Pinsebevegelsen i Norge
Partipresse

**Partipresse** er en industri som sysselsetter seg med produksjon og distribuering av litteratur eller informasjon produsert på vegne av politiske partier. 

## Se også

* Partiavis
* Avis
Veggavis

**Veggavis** er en avis som distribueres gjennom plakater på offentlig vegg til allmenn beskuelse. Brukes ofte til å ytre samfunnskritikk.

Veggaviser burde ha stor og tydelige typografi som kan leses på avstand og ha klare, sterke farger.
Repeater

En **repeater** i et data- eller telenettverk er en enhet som forsterker et signal for å sende det videre. Forsterkninger skjer begge veier, både på opplink og nedlink.

Dette brukes blant annet for å få en stabil linje over større avstander, for eksempel ved krysning av hav. Det finnes både analoge og digitale teknologier, og de brukes både på elektriske og optiske kabler, samt til radiokommunikasjon og kringkasting.

I mobiltelefoni brukes repeatere for å gi dekning der hvor signalstyrken ellers ville ha blitt for lav. Dette kan for eksempel være inne i bygninger, eller i tunneler. Utendørs brukes repeatere for å øke det geografiske dekningsområdet til en basestasjon, eller for å gi dekning inn i dalfører og rundt «topografiske hjørner».

Et *radiorelé* (*reléstasjon*) er et bindeledd i en sambandskjede. For å få signaler på begge sidene av et fjell for eksempel, setter man opp et relé på toppen av fjellet som begge sider av fjellet er koblet opp mot. Det brukes blant annet i Forsvaret.
Referanse (informatikk)

En **referanse** er innen informatikk et lite objekt som inneholder informasjon som refererer til data et annet sted, i motsetning til at objektet inneholder dataene selv. Å aksessere data som en referanse refererer til kalles å *dereferere* referansen. 

Referanser brukes til å representere mange datastrukturer og for å utveksle informasjon mellom de forskjellige delene av et dataprogram.

## Analogi til gateadresse

En referanse kan sammenlignes med adressen til et hus. Det er en liten identifikator som gjør deg i stand til å finne et objekt som inneholder den informasjonen du ønsker å få tak i. For eksempel vil det å se et hus fortelle fargen på huset, men adressen vil ikke; den bare gjør oss i stand til å finne det. Likevel, dersom en ønsker å finne fargen til et hus, er adressen tilstrekkelig, fordi den gjør det mulig å finne huset. Å finne et hus basert på en adresse tilsvarer å dereferere en peker.

Et mer avansert eksempel kan være at man etterlater seg en adresse til nytt bosted hver gang man flytter. En venn kan dermed besøke det første bostedet, få adressen til neste hus og deretter besøke dette og så videre inntil vennen når det nåværende bostedet. Dette tilsvarer hvordan referanser brukes i lenket liste.

En annen fordel med adresser er at de er mye lettere å håndtere enn hus. Et eksempel er at man ønsker å ordne folkene i en gate slik at de er lette å finne basert på etternavn. En mulighet er å bruke en stor kran og fysisk flytte alle husene basert på etternavnet til beboerne. En langt enklere løsning er å lage en liste med adressene i gaten og sortere disse etter etternavnet til de som bor der. Referanser har den samme egenskapen: en kan manipulere referanser til data uten at en er nødt til å flytte eller selve dataene, noe som ofte er langt mer effektivt.

Andre eksempler på referanser i dagliglivet er telefonnummer, e-post-adresser og URLer.

## Fordeler med referanser

Referanser øker fleksibiliteten i hvordan objekter kan lagres, hvordan de blir allokert, og hvordan de sendes mellom ulike deler av koden. Så lenge vi er i stand til å aksessere referansen til dataene, kan vi aksessere dataene via referansen uten at dataene må bli flyttet på. Dette gjør at ulike deler av koden kan bruke de samme dataene enklere, ved at hver del holder en referanse til dataene.

Selv om det finnes forskjeller i hvordan referanser brukes i forskjellige programmeringsspråk er det en fundamental egenskap, som finnes i så godt som alle moderne programmeringsspråk. 

Pekere er den meste primitive og usikre, men også den kraftigste og effektive typen av referanse. Pekere er bare adressen til et annet objekt.
Turner

**Turner** er en person som utøver idretten turn. Det kan også vise til:

*J.M.W. Turner – kunstner
*Turner Classic Movies – filmkanal
*Turner County i Georgia – fylke i USA
*Turner County i Sør-Dakota – fylke i USA
*The Turner Diaries – roman
*Turner syndrom kromosonfeil
Frikirkelig konfirmasjon

**Frikirkelig konfirmasjon**, også kalt **Tentro**, er en frikirkelig konfirmasjonsundervisning, som kan velges som alternativ til kirkelig eller borgerlig konfirmasjon.

Valg av frikirkelig konfirmasjonsundervisning innebærer ingen forpliktelser i forhold til menigheten som arrangerer konfirmasjonsundervisningen.  Deltakeren trenger ikke å ha medlemskap i en frikirkelig menighet eller å tilhøre en kristen sammenheng. Det stilles heller ikke krav om å være døpt eller å la seg døpe.

Tentro er et samarbeid mellom: 
* Pinsevennenes Barne- og Ungdomsutvalg (PBU)
* De Frie Evangeliske Forsamlingers Barne- og Ungdomsråd (BUR)
* Norske Baptisters Barne- og Ungdomsforbund (NBUF)
* Det Norske Misjonsforbund (DNM)

## Innhold
Tentro har en tydelig kristen profil, bygget på den kristne lære og ligner Den norske kirkes konfirmantundervisning. Tentro har en alternativ form og læringsmetode.

Tentro ønsker å tak i tenåringers hverdag og virkelighet og knytte dette opp mot kristen tro.

Undervisningsformen er lagt opp for å involvere konfirmanten med opplevelser som engasjerer, virkemidler hentet fra hverdagen, film, musikk, bilder, illustrasjoner og fortellinger, leker og konkurranser.

## Kilder
* www.tentro.no – Tentro

## Eksterne lenker
* www.tentro.no – Tentro
* www.pbu.no – Pinsevennenes Barne- og Ungdomsutvalg
* www.nbuf.no/ – Norske Baptisters Barne- og Ungdomsforbund
* www.dfef.no/bur/ De Frie Evangeliske Forsamlinger
* www.misjonsforbundet.no/ – Det Norske Misjonsforbund
Bishōnen

**Bishonen** (美少年) er et sammenslått japansk ord for «vakker gutt». Det forklarer en estetikk som utbredt i Asia hvor en ung manns skjønnhet er så stor at det går hinsides kjønn. Det er flere tegnere av manga som bruker denne kunststilen, blant annet Natsuki Takaya (mangaforfatteren til Fruits Basket) og Yû Watase (mangaforfatteren til Fushigi Yûgi.)

## Se også
* Bishojo
* Yaoi
* Manga
Det lyser i stille grender

«**Det lyser i stille grender**», også kjent som «**Julekveld**», er et norsk dikt skrevet av Jakob Sande i 1931. Teksten ble publisert første gang i juleheftet *Jul i Sunnfjord* i 1931. 

Det har blitt laget flere melodier til teksten. Blant de som har laget melodier er Thomas Beck, Johan H. Grimstad, Holm Wilhelm Holmsen, Rolf Karlsen, Kjell Mørk Karlsen, Alf Rosenlund, Lars Stubhaug, Simon Vatne og Marthinus Wiggen. Den mest kjente melodien har blitt laget av Lars Søraas d.y.

Diktet ble til da Sande satt hjemme i hagen på Vollen (Klokkegården) i Dale i solsteken. 

Sandes tekst og Søraas' melodi hører til den norske julesangkanon. Den siste krigsjulen, julaften 1944, ble den fremført for første gang i Johanneskirken i Bergen av et jentekor fra bydelen Fridalen, dirigert av komponisten selv, Lars Søraas d.y. 

Denne teksten sammen med «Du som låg i natti seine» og «Kvar gong Jesu namn eg nemnar» har fått plass i *[[Norsk salmebok]]* og *[[Norsk salmebok 2013]]*.

## Plateutgivelser hvor sangen er med
**Stille natt* (1983), av Olav Stedje
**[[Frem fra Glemselen kap.13]]* med Helge Borglund, synger en versjon på bokmål
**[[Glade jul]]* med Sissel Kyrkjebø
**[[Julestjerner]]* med Hanne Krogh
**[[Tusen julelys]]* med Oslo Gospel Choir, hvor prinsesse Märtha Louise synger solo på det andre verset
**[[Julekveld (album)|Julekveld]]* med Nidarosdomens Guttekor

## Referanser


## Eksterne lenker
* Sangteksten
* http://lesersanger.blogspot.no/2015/12/fra-julehefte-til-salmebok-det-lyser-i.html
Flimmerdyr

* Holotrichia
* Peritrichia
* Spirotrichia
* Chonotricha
* Suctoria

**Flimmerdyr**, også kalt **ciliater**, **infusjonsdyr** eller **infusorier**, er en gruppe frittlevende organismer som finnes i alt næringsrikt vann.
De beveger seg med en rekke utvekster &ndash; *cilier*.

## Eksterne lenker
*
Friidrett under Sommer-OL 1980

**Friidrett i Sommer-OL 1980** ble avviklet på Lenin-stadion i Moskva med 38 øvelser mellom 24. juli og 1. august. 

## Medaljer

## Menn

## Kvinner

## Eksterne lenker
* Resultater og profilside  på sports-reference.com
Infusorier

**Infusorier** eller **infusjonsdyr** er en foreldet betegnelse for alle slags bittesmå organismer som lever i ferskvann, for eksempel protozoer som flagellater, flimmerdyr og amøber, og flercellede dyr som rundormer og hjuldyr. Av og til blir betegnelsen brukt som et synonym for flimmerdyr.

## Infusorier i akvariebruk
Infusorier blir jevnlig brukt innen akvaristikken som næringsrik levendefôr for yngel som er for liten til å spise vanlig fiskefôr. Mange dyrker og vedlikeholder egne kulturer med infusorier som gis til nyklekket yngel den første leveuken.

## Referanser


## Litteratur
*
Patriarken av Alexandria

**Patriarken av Alexandria** var én av oldkirkens fem patriarker. I&nbsp;dag fins flere patriarker som fører tittelen *patriark av Alexandria*:
* den gresk-ortodokse *[[paven og patriarken av Alexandria og hele Afrika]]* med sete i Alexandria,
* den koptisk-ortodokse *[[paven av Alexandria og patriarken av hele Afrika]]* med sete i Kairo,
* den koptisk-katolske *[[den koptisk-katolske patriark av Alexandria|patriarken av Alexandria]]* med sete i Kairo,
* den melkittisk-katolske patriarken av Antiokia med sete i Damaskus fører *patriark av Alexandria* som ærestittel.

* Det romersk-katolske *[[den latinske patriark av Alexandria|patriarkatet av Alexandria]]* var et titulært patriarkat som ble opphevet i 1964.

## Se også
* Alexandria bispedømme
* Kairo bispedømme
* Liste over oldkirkens patriarker av Alexandria
Aegidius

**Aegidius** (død 465) var en romersk general og *[[magister militum]]* i Gallia. Aegidius gjorde opprør i 461 da keiser Majorian ble avsatt og henrettet av Ricimer, *magister militum* i Italia. Ricimer utropte en marionett, Libius Severus til keiser og avsto Narbonne til visigoterne mot at disse tok seg av Aegidius. Sammen med den frankiske kongen Childerik I kjempet han mot visigoterne. Aegidius beseiret visigoterne i et slag ved Orléans i 463. Med base i Soissons styrte Aegidius deler av nordre Gallia i revolt mot keiseren i Roma fram til han ble snikmyrdet høsten 465. Aegidius’ sønn Syagrius ble den siste romerske herskeren i Gallia. Han arvet farens maktbase i Soissons og fortsatte å styre området som en slags gallisk-romersk konge.

## Referanser
Marcellinus

**Marcellinus** (død 468 på Sicilia) var en romersk general og *[[magister militum]]* i Illyricum fra midten av 450-årene. I praksis omfattet denne kommandoen kun Dalmatia da Pannonia var avstått til hunerne. Han støttet den vestromerske keiseren Majorian fram til denne ble avsatt og henrettet av Ricimer, *[[magister militum]]* i Italia, i 461, da han byttet lojalitet til den østromerske keiseren i Konstantinopel. I 467 bidro han til å innsette Anthemius som ny vestromersk keiser. Marcellinus deltok med illyriske tropper i den påfølgende krigen mot vandalene og ledet gjenerobringen av Sardinia og Sicilia. Denne krigen endte i fiasko for romerne da vandalene senket den romerske flåten ledet av Basiliskos. I etterspillet som fulgte ble Marcellinus snikmyrdet på Sicilia. Marcellinus’ maktbase i Dalmatia ble arvet av nevøen Julius Nepos som ble vestromersk keiser i 474.
Hvitbåndet humleblomsterflue

**Hvitbåndet humleblomsterflue** (*Volucella pellucens*) er en kraftig flue som tilhører familien blomsterfluene. Den er utbredt i det mest av Europa, til Asia og Japan. 

## Utseende
Hvitbåndet humleblomsterflue er 15-16&nbsp;millimeter lang. Det andre bakkropps segmentet er lyst gulhvitt. Resten av den brede bakkroppen er mørk, svart. Vingene har et tydelig, stort mørkt vingemerke.

## Levevis
Den voksne (imago) fluen flyr helst i områder med skog.  Men den kan påtreffes i hager og på gress- og blomsterenger. Ofte setter den seg på en trestamme eller en husvegg, i solen.

**Larvene** lever i vepsebol, der de spiser avfall, som døde vepselarver og matrester i bolet. 

Alle fluer gjennomgår en fullstendig forvandling, med et puppestadium mellom stadiet som larve og voksen.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** familien **[[blomsterfluer]]** (Syrphidae)
****** underfamilien Eristalinae
******* gruppen Volucellini
******** slekt **[[humleblomsterfluer]]** (*Volucella*) – tre arter i Norge
********* ***[[Volucella bombylans]]*** (Linnaeus, 1758) – tett håret, to fargevarianter som etterligner ulike humelarter.
********* **Hvitbåndet humleblomsterflue**, (*Volucella pellucens* (Linnaeus, 1758)) – hårløs, med et bredt hvitt bånd som dekker det andre bakkroppsleddet
********* ***[[Volucella inanis]]*** (Linnaeus, 1758) – hårløs, med en gul-og-svartmønstret bakkropp. 

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Eristalinae, Microdontinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
* Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): *Contributions to a Manual of Palaearctic Diptera.* 3: 81-139. Science Herald, Budapest.

## Eksterne lenker
*
Römerberg

**Römerberg** eller **Römerberget** er rådhusplassen i Frankfurt am Main, og har vært senteret i gamlebyen siden høymiddelalderen. Omkring 200 meter øst ligger stedet hvor byen oppstod, domsøya. Den har vært befolket siden den yngre stenalder og var i romersk tid sete for en militærleir og i tidlig middelalder en merovingisk kongsgård. Den østlige delen av Romerberget kalles også *Samstagsberg* eller Lørdagsberget.

## Eksterne lenker
*
Asland

**Asland** er navnet på fire gårder som ligger side om side i Aslandgrendi i Gjøystdal (senere forandret til Gøystdal i pakt med nyere skriveregler) i Tinn kommune.  Det har vært gårdsdrift her fra gammel tid og det skal finnes skrevne detaljer fra rundt 1400 tallet.

Navnet kommer av at personen Atle (muligens Asle) ryddet landet og startet gårdsdrift. Det ble derved hetende Atlesland, som gjennom generasjoner er blitt forenklet til Asland.

Personer som heter Asland trenger ikke være i slekt, men det ser ut som at alle etniske norske personer med dette navnet i Norge har eller har hatt tilhørighet til Aslandgrendi. Således har også folk i nyere tid byttet navn til Asland med henvisning til tilhørighet til stedet. 
I USA finnes også slekt herfra. De kaller seg Ashland og bor i staten Washington.
Asland-gårdene har i alle år opptil slutten av 70-tallet hatt seterdrift i Gjerdalen og i Nivstjønnan-området og to av gårdene har fiske-rettigheter i flere fjellvann. Bl.a. Store og Lille Nivstjønn.

## Kilder
*Mer informasjon finnes i Tinn Soga hvor bl.a. Halvor G. Asland (født 13. mai 1885, død 18. mars 1966) var medforfatter.
*Navnet kan avleses i NAF's veibok.

## Eksterne lenker

* Kart på www.finn.no.
Norskerenna

**Norskerenna** er en vid og dyp fordypning i form av en renne i Nordsjøen rundt kysten av Sør-Norge.
Den har største dyp på 725 meter i Skagerrak, og fremstår som en undersjøisk fjord. Renna danner skillet mellom Doggerland og Norge, og har utløp vest for Stad.

Etter andre verdenskrig ble det dumpet kjemiske stridsmidler i Norskerenna, da 36 skip ble senket der av allierte med godkjenning fra norske myndigheter.

Statpiperørledningene Statfjord-Kårstø og Kårstø-Ekofisk er lagt over Norskerenna.

## Referanser
Galta

**Galta** ligger i Rennesøy kommune i Rogaland fylke, nord på Rennesøy like sør for fergeterminalen i Mortavika på E39.

Arkeologisk er stedet kjent for funnet av flere steinalderboplasser. Den eldste av dem, Galta 3, er fra rundt 10&nbsp;000 år f.Kr. og den ble undersøkt i 1989&ndash;1990. Galta 3 er dermed en av de eldste lokalitetene som er funnet til nå ved kysten i Sør-Norge.

## Ahrensburgkulturen

Redskapene som ble funnet på boplassen tyder på at steinalderfolket her tilhørte den kulturkretsen som arkeologene kaller Ahrensburgkulturen, oppkalt etter et funnsted i Nord-Tyskland ved Ahrensburg nord for Hamburg). Kulturen har et utbredningsområde i Nord-Europa som strekker seg fra øst i Polen til Belgia, Nederland og England. I Skandinavia er den særlig representert i Danmark, men funn er også gjort i Skåne. 
  
Hele området i det som nå er sør i Nordsjøen var dengang fast land, og kalles ofte Nordsjøfastlandet. Det var mulig å padle over Norskerenna i skinnbåter.

Menneskene som kom til Galta la ut på vandring fra et område lenger sør, som nå er oversvømt. Eller de dro over Jylland, og langs Bohuslänkysten til Norge? Arkeologene heller nå til den siste tolkningen.

## Tsunami

Området ble rammet av en voldsom flodbølge, en tsunami, for ca. 11 200 år siden, og steinalderlokaliteten ble skylt på havet.

## Eksterne lenker
* Pionerbosetningenes fenomenologi
* Da tsunamien rammet 
* Steinalderboplass tatt av tsunami
Telemarksforsking

**Telemarksforsking** (tidligere Telemarksforsking-Bø) er et regionalt forskingsinstitutt i Bø i Telemark. Instituttet mottar basis­bevilgning fra Norges forskningsråd, og har eksistert siden 1986.

Forskningsinstituttet har fem satsningsområder: Kulturforsking, natur- og kulturbasert nyskapning, kommunalforsking, helse- og velferdsforsking og regional utvikling, entreprenørskap og innovasjon. Instituttet har utfører ofte oppdragsforkning innen kulturøkonomi, og har gjort flere undersøkelser om kunstneres inntekter. 

Telemarksforsking utarbeider Norsk kulturindeks, som er en årlig oversikt over kulturtilbud og kulturaktivitet i norske kommuner, regioner og fylker.  

## Eksterne lenker
* Telemarksforsking
Bishōjo

**Bishojo** (美少女? ; びしょうじょ, også stavet bishoujo) er et japansk uttrykk for unge og vakre jenter, ofte brukt i japansk populærkultur.

## Bishojo i anime og manga
Bishojo er et begrep ofte brukt i anime, manga og visuelle romaner hvor det er flere «vakre jenter», med alder ofte under 20 år. Bishojo er ikke ansett som en sjanger, men heller fokusert på figurdesign, dog en serie som har flere «vakre jenter», samt konsepter som harem og «fan service», vil ofte bli kalt en bishojo-serie. En bishojo-serie er ofte rettet mot et ungt, mannlig publikum, og må ikke forveksles med shojo-serier, som har noen likheter med bishojo-serier.

Noen eksempler av serier som har bishojo-figurer, eller er blitt kalt en bishojo-serie, er ''Love'' ''Hina'', *Clannad*, *Nisekoi*, *Monogatari*-serien og *High School DxD.*

## Se også
* Shojo
*Bishonen
* Yuri
* Manga

## Referanser
Nasa

**NASA** eller **Nasa** kan vise til:

*NASA – en amerikansk føderal etat med oppgaver knyttet til romfart og luftfart.
*Nasa – et svensk-norsk fjell på grensen mellom Rana kommune på Helgeland i Nordland fylke og Arjeplog kommune i Norrbottens län.
Fjarðabyggð

**Fjarðabyggð** er en kommune (islandsk *sveitarfélag*) i regionen Austurland på Island.

Kommunen ble opprettet 7. juni 1998 da Neskaupstaður, Eskifjarðarkaupstaður og Reyðarfjarðarhreppur ble slått sammen.

8. oktober 2005 ble det vedtatt å slå sammen kommunene Fjarðabyggð, Mjóafjarðarhreppur, Austurbyggð og Fáskrúðsfjarðarhreppur i en kommune med navnet Fjarðabyggð. Dette trådte i kraft 9. juni 2006.

## Vennskapsbyer
* Maniitsoq
* Stavanger

## Referanser


## Eksterne lenker
*
Austurland

**Austurland** (Østlandet) er en region på Island. Austurland har et areal på 15&nbsp;706&nbsp;km². I 2025 hadde regionen 11&nbsp;217 innbyggere. Den er delt inn i 4 kommuner (sveitarfélög).

Kommunen Hornafjörður var en del av Austurland frem til 1999, da den ble overført til Suðurland. Kommunen Skeggjastaðahreppur var en del av Austurland frem til 2007, da den ble slått sammen med Þórshafnarhreppur og overført til Norðurland eystra.

## Kommuner

## Referanser
Genever

**Genever** (også kjent som **jenever**, **hollandsk gin** eller **Dutch Gin**) produseres i Nederland av brennevin, som er laget av korn (hovedsakelig bygg), og får egen karakteristikk ved tilsetting av einebær og andre smaksstoffer ved siste destillasjon. Genever er kjent som nasjonalbrennevinet til Nederland.

## Historie
Mye tyder på at sør-italienske munker allerede på 1000-tallet laget en slags einerbærsprit, mens andre hevder at den første genever ble produsert i Flandern på 1300-tallet. 
På denne tiden trodde man at all sprit var medisin mot svartedauden og ekstra god effekt hadde visstnok sprit med einerbær.
En nederlandsk doktor kalt Sylvius har, trolig noe feilaktig, fått æren for å ha oppfunnet genever i 1572. Han skulle i utgangspunktet lage et uttrekk av einerbær for å kurere nyresykdommer. Men i 1655 (83 år senere) var kommersiell produksjon i gang med et helt annet øyemed.

## Fremstilling
Genever er fremstilt siden 1600-tallet og likner fremstillingen av whisky. Kornet blir spredt utover et gulv og vann blir tilsatt for å starte spiring.
Spiringen blir avbrutt ved at varm luft tørker kornet.
Kornet blir deretter malt og så blandet med noe rug, mais og varmt vann. 
Høykvalitets Genever må inneholde 5% eller mer av maltet bygg.
Det er denne blandingen som forgjæres og blir til en alkoholsvak væske, som noen ofte forbinder med øl. Denne alkoholsvake væsken destilleres 2-3 ganger i pot stills til en maltvin med lavt alkoholinnhold.

Denne maltvinen blir tilsatt einerbær og andre smaksstoffer før siste destillering.
Enkelte produsenter av genever kan ha opptil 20 forskjellige hemmelige ingredienser i sine oppskrifter.

I tillegg til einerbær og koriander finner man smakstilsetninger av botaniske ingredienser, urter og krydder som blant annet kvann, kardemomme, sitrusskall og anis.

Dette destillatet har vanligvis en alkoholstyrke på ca.50%, noe som er ganske svakt. Grunnet den svake alkoholstyrken får man et sluttprodukt som er meget fyldig og maltpreget.

## Kvaliteter
Det finnes to typer genever. 
Den ene typen heter Jonge eller «ung». Den er laget av maks 15% maltvin og maks 10g sukker per liter, men er tilsatt et nøytralt brennevin slik at karakteren er mye lettere. Denne typen er ufarget.

Den andre typen kalles Oude eller «gammel», og har  2 – 3 års lagring på eikefat bak seg i tillegg til en spesiell produksjonsprosess. Denne kvaliteten inneholder minst 15% maltvin og maks 20g sukker per liter og har lysebrun farge.

## Genevermerker
* Bols Corenwyn
* Bokma
* Hooghoudt
* Ketel1
* Olifant
* Boomsma

## Eksterne lenker
*
Suðurland

**Suðurland** er en region på Island. Suðurland har et areal på 30&nbsp;983&nbsp;km². I 2025 hadde regionen 35&nbsp;278 innbyggere. Den er delt inn i 15 kommuner (sveitarfélög).

Kommunen Hornafjörður ble overført til Suðurland i 1999. Den var tidligere en del av Austurland.

## Kommuner

## Referanser
Höfuðborgarsvæðið

**Höfuðborgarsvæðið** er en region på Island og Islands eneste storbyregion. Höfuðborgarsvæðið har et areal på 1&nbsp;046&nbsp;km². I 2025 hadde regionen 249&nbsp;054 innbyggere. Den er delt inn i 7 kommuner (sveitarfélög).

## Kommuner

## Referanser
Norðurland vestra

**Norðurland vestra** er en region på Island. Norðurland vestra har et areal på 13&nbsp;108&nbsp;km². I 2025 hadde regionen 7&nbsp;355 innbyggere. Den er delt inn i 4 kommuner (sveitarfélög).

Kommunen Ólafsfjörður var en del av Norðurland vestra til 2007, da den ble slått sammen med Siglufjörður til den nye kommunen Fjallabyggð og overført til Norðurland eystra. Bæjarhreppur ble en del av Norðurland vestra i 2012, da den ble slått sammen med Húnaþing vestra. Kommunen var tidligere en del av Vestfirðir.

## Kommuner

## Referanser
Vestfirðir

**Vestfirðir** (Vestfjordene) er en region på Island. Vestfirðir har et areal på 8&nbsp;842&nbsp;km². I 2025 hadde regionen 7&nbsp;176 innbyggere. Den er delt inn i 8 kommuner (sveitarfélög).

Kommunen Bæjarhreppur var en del av Vestfirðir til 2012, da den ble slått sammen med Húnaþing vestra og overført til regionen Norðurland vestra,

## Kommuner

## Referanser
Under Ash

***Under Ash*** er et førstepersons skytespill (FPS) utviklet av det syriske medieproduksjonsselskapet Afkar Media. Spillets hovedperson er palestineren Ahmed som først kaster stein på israelske soldater, og senere avanserer til å bruke det vanlige FPS-arsenalet av våpen for å ta ut israelske stillinger. Oppfølgeren heter *[[Under Siege (videospill)|Under Siege]]*.

## Eksterne lenker
* Spillets hjemmeside
* Spillutviklerens hjemmeside
Brachypsectridae

* *[[Brachypsectra]]*

**Brachypsectridae** er en artsfattig familie av biller som ligner smellere (Elateridae). Det er kjent fire nålevende arter, dessuten én art kjent fra fossiler i rav fra Den dominikanske republikk. Den best kjente arten er *Brachypsectra fulva*, på engelsk kalt "The Texas Beetle" som finnes fra Texas til California i USA.

## Utseende
Små til middelsstore (4 – 7&nbsp;mm), avlange biller, rødbrune, ganske flate. De ligner på små, tettbygde smellere (Elateridae). **Hodet** er bredt, med små, noe utstående fasettøyne. Bakerst er hodet innsnevret til en tydelig "hals", men denne delen er vanligvis dekket av brystskjoldet. Antennene er brede, sagtakkede og består av 11 ledd. **Brystskjoldet** (pronotum) er litt bredere enn hodet, tilsmalnet forover, med omtrent rette sidekanter. Bakhjørnene er noe tilbaketrukket. De kan ikke "smelle" slik som de ekte smellerne. **Dekkvingene** er ved roten omtrent så brede som brystskjoldet, fint hårete, fint og tett punkterte, med eller uten fine lengdestriper. Beina er korte og slanke.

**Larvene** har et ganske spesielt utseende. De er flate og ovale, oversiden er mørk og tykkhudet mens undersiden er lys og tynnhudet. På sidene har de fingeraktige utvekster med kraftige hår. Hodet er flatt, med kølleformede antenner. Bakenden ender i en tykk, bevegelig pigg.

## Levevis
Disse billene er uvanlige og det er ikke så mye man vet om dem. De fire kjente artene er vidt spredt, og familien er funnet i de sørvestre delene av Nord-Amerika, Den dominikanske republikk, det sørlige India, Malaysia og det nordlige Australia. Larvene er rovdyr som ligger på lur under steiner eller løs bark, og venter på edderkopper og andre små leddyr. De griper byttet med å klemme det mellom hodet og den bevegelige halepiggen.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien **Brachypsectridae**
***** Slekten *[[Asiopsectra]]* Kovalev & Kirejtshuk, 2016
***** Slekten *[[Brachypsectra]]* LeConte, 1874
****** *Brachypsectra fulva* LeConte, 1874  – Nord-Amerika
****** *Brachypsectra fuscula* Blair, 1930
****** *Brachypsectra kadleci* Hájek, 2010
****** *Brachypsectra lampyroides* Blair, 1930
****** *Brachypsectra moronei* Branham, 2006  – kjent fra ravfossiler
****** *Brachypsectra vivafossile* Woodruff, 2004  – Den dominikanske republikk
***** Slekten †*[[Hongipsectra]]* Tihelka, Huang & Cai, 2019
***** Slekten †*[[Vetubrachypsectra]]* Qu, Yin, Huang & Cai, 2020

## Eksterne lenker
* 
* fulva'' - bilde 
* Larve - bilde
Norðurland eystra

**Norðurland eystra** er en region på Island. Norðurland eystra har et areal på 22&nbsp;677&nbsp;km². I 2025 hadde regionen 32&nbsp;026 innbyggere. Den er delt inn i 11 kommuner (sveitarfélög).

Kommunen Skeggjastaðahreppur ble en del av Norðurland eystra i 2007, da den ble slått sammen med Þórshafnarhreppur. Kommunen var tidligere en del av Austurland. Samme år ble også Siglufjörður en del av Norðurland eystra, da den ble slått sammen med Ólafsfjörður til den nye kommunen Fjallabyggð. Siglufjörður var tidligere en del av Norðurland vestra.

## Kommuner

## Referanser
Nervus peroneus communis

**Nervus peroneus communis** (**Nervus fibularis communis**, **nervus popliteus externus**, **nervus peroneus**) er en nerve med tykkelse av ca. halvparten av nervus tibialis som avgår fra dorsale grener av fjerde og femte lumbale og første og andre sakrale nerve.  

Nervus peroneus communis løper skrått ned langs lateral-siden av fossa poplitea til hodet av fibula, tett på mediale kant av biceps femoris.

Nerven ligger mellom senen til biceps femoris og det laterale hodet til gastrocmnemius, svinger seg rundt hodet til fibula, mellom
peroneus longus og leggen, og deler seg nedenfor muskelen til nervus peroneus superficialis og nervus peroneus profundus. 

Traumatisk skade av nerven kan resultere i en tilstand kalt "droppfot", hvor dorsifleksjon av ankelledd og stortå blir kompromittert, som fører til at man sleper på foten når man går, samt sensorisk tap av den dorsale delen av foten og deler av den anteriøre, nedre laterale delen av leggen.

## Grener
Før den endelige forgrening av nerven, avgir den *[[ledd|artikulære]]* og *laterale surale kutane* nervegrener.

* De artikulære (ledd-) forgreninger (*rami articulares*) er følgende tre:
** To av disse følger den øvre og nedre laterale genikulære arterier til kneet, den øverste avgår noen ganger fra stammen til nervus ischiadicus. 
** Den tredje (rekurrente) artikulære nerve avgår ved delingsstedet for peroneus communis, hvor den går oppad sammen med arteria tibialis anterior recurrens gjennom musculus tibialis anterior til forsiden av kneet. 

* De laterale surale kutane forgreninger (*n. cutaneus surae lateralis*) forsyner huden på baksiden og yttersiden av leggen, en gren (n. communicans fibularis), avgår like ved hodet til fibula, krysser det laterale hodet til gastrocnemius til midten av leggen og går sammen med nervus cutaneus surae medialis og danner nervus suralis. The peroneal anastomotic is occasionally continued down as a separate branch så langt ned som til hælen.

## Flere illustrasjoner

 Fil:Gray826.png|Diagram of segmental distribution of the cutaneous nerves of the right lower extremity. Front view.


## Eksterne lenker
* Oversiktside ved okstate.edu
Torp

**Torp** kan vise til:

## Steder
*Sandefjord lufthavn, Torp – Sandefjord lufthavn, Torp
**Torp (Sandefjord lufthavn) – et annet navn på Råstad stasjon, et stoppested på Vestfoldbanen
*Torp (Fredrikstad) – et tettsted i Fredrikstad
*Torp (Sandefjord) – et gårdsnavn i Sandefjord

## Annet
*Torp (bruk) – en husmannsplass eller lite gårdsbruk
*Torp (etternavn) – et norsk etternavn
*Torp Idrætsforening – et idrettslag i Fredrikstad
*''Torp'' – et aktualitetsprogram på NRK
Mark Povinelli

**Mark Povinelli** (født 1971) er en kortvokst amerikanske skuespiller.

Han har hatt gjesterolle i en rekke kjente amerikanske tv-serier slik som *[[Dharma & Greg]]* og *[[Frasier]]*. I Norge var i 2004 han aktuell i en spesialutgave av Ibsens *[[Et dukkehjem]]*. I den forbindelse gjestet han Fredrik Skavlans *[[Først & sist]]*.

## Referanser


## Eksterne lenker
*
Maude Mitchell

**Maude Mitchell** er en amerikansk skuespiller, dramaturg som kjent for sin rolle som Nora i en alternativ versjon av Ibsens *[[Et dukkehjem]]* fra 2003 til 2011, og spilte senere samme figur i filmversjonen av stykket, *[[Mabou Mines DollHouse]]*.

## Liv og karriere
Maude Mitchell vokste opp i Hongkong og Tallahassee, og har tilbragt sin karriere i New York.

Hun er medlem av gruppen Mabou Mines, som er kjent for å ha korte menn i tradisjonelt dominerende rolle som spiller mot forholdsvis store kvinner.

Mye av Mitchells verk var gjort sammen med Lee Breuer, en dramatiker og poet som hun giftet seg med i 2015. De var gift til hans død 3. januar 2021.

Mitchell fortsetter å adaptere skuespill hos Mabou Mines etter Breuers død, og har deltatt i arrangementer og samtaler i flere land angående hennes rolle i, blant annet, *Et dukkehjem*.

Hun har mottatt flere priser, inkludert en Obie og Elliot Norton Award, samt nominasjon hos Drama League.

## Se også

* *[[Mabou Mines DollHouse]]*

## Referanser


## Eksterne lenker
* The Internet Theater Magazine of Reviews, Features, Annotated Listings
* Et dukkehjem (Ibsen nett)
*
Rowland Greenberg

**Rowland Charles Wentworth Greenberg** (1920–1994) var en norsk jazzmusiker (trompet), av mange anerkjent som den ypperste innen norsk jazz i 1940- og 1950-årene.

Med en stil inspirert av engelske Nat Gonella gjestet han i 1938   
ledende orkestre som Hot Dogs og Funny Boys.
Før musiker-karrieren tok overhånd var han også en av landets lovende syklister.  Som medlem i
SK Rye ble han Oslo-mester 1937 i 1000 meter banesykling og 20&nbsp;km landevei.  Året etter vant han
lagmesterskapet såvel som junior-NM i 20&nbsp;km landevei.

Etter opphold i England (1938–39) med Vic Lewis og George Shearing,
ble han atter sentral i Oslos swingjazz-miljø, der han ledet sitt eget Rowland Greenberg Swing Band (1939–41) med Arvid Gram Paulsen saks, Lulle Kristoffersen piano og Pete Brown trommer.  Han ledet også sitt Rowland Greenberg Rytmeorkester (1940–44), med besetningen
Gordon Franklin tenorsaks, Arvid Gram Paulsen altsaks, Robert Normann gitar, Kjell Bjørnstad, Frank Hansen, Lyder Vengbo trombone, Fred Lange-Nielsen bass.  En plateproduksjon (1942) ble forbudt utgitt av det tyske regimet, og han ble også fengslet for å ha vist jazzfilmer på vegne av Rytmeklubbforbundet (1943).

Etter opphold på Grini var han aktiv også i Sverige (med Cecil Aagaard, Thore Erling og Malte Johnson) og England (med Jimmie Woode og Sam Samson).  Han turnerte også Norge med eget band (1948–50), bl.a. for å få presentert bebop for det ganske land.  
Greenberg tok del i «All-Star Trumpets session» (Paris Jazzfestival, 1949) med Miles Davis, Bill Coleman, Jimmy McPartland og  Aime Barelli.  Greenberg spilte også med Charlie Parker som innlemmet Greenberg i sitt Sveriges-turneband (1950), samt Louis Armstrong (1952), og Down Beat ga Greenberg de første listeplasseringer i denne tiden.
I 1950-årene spilte han mye i 
orkestre ledet av Egil Monn-Iversen, Leiv Flisnes og Terje Fjærn. Han ledet han egne besetninger bl.a. med Mikkel Flagstad piano,
Totti Bergh saksofon, Knut Young bass, Ivar Wefring piano, Bjørn Krokfoss trommer
(til 1981), spilte med Ben Webster (Moldejazz, 1969) og Teddy Wilson.

## Premier
* Den 1. Buddyprisen, 1956
* Gammleng-prisen veteranklasse, 1989
## Utgivelser
* Rowland Greenberg and his Group, *Swing is the thing* (EMI/Columbia Records, 1970) 
* *How about you* med Kristian Bergheim saksofon, Eivin Sannes piano, Sture Janson bass og Per Nyhaug trommer. (Gemini Records 1981)
* *Portrait of a Norwegian jazz artist* (Gemini Records, 2001).

## Referanser


## Eksterne lenker
* 
* Biografi fra Jazzbasen.
* Diskografi fra Jazzbasen.
Tomine Harket

**Anna Katharina Tomine Malmquist Harket** (født 1993) er en norsk sanger og skuespiller. Hun er datter av skuespilleren Camilla Malmquist Harket og sangeren Morten Harket.

Hun spilte hovedrollen i musikalen *[[Annie (musikal)|Annie]]* i 2004. Året etter var hun aktuell i *[[Annie 2]]*. Hun hadde den norske stemmen til Stephanie i det islandske barneprogrammet *[[LazyTown]]* i 2004, i 2008 ga hun stemme til en av figurene i Disney-serien *Camp Rock*, og i 2013 hadde hun den norske stemmen til Ipp i animasjonsfilmen *[[Croods]]*..

Hun var medlem av den norske popgruppa Fixx, som ble satt sammen av VG og Èlan productions sommeren 2008. I 2010 deltok hun i Melodi Grand Prix 2010 med «Be Good To Me», men hun kom ikke videre til finalen. Sammen med Au/Ra sang hun på Alan Walker-låten «Darkside» i 2018. For låten ble de tre nominert til Spellemannprisen 2018 i klassen årets låt.

Hun deltok i NRKs *[[Stjernekamp]]* høsten 2016, hvor hun røk ut etter episode 7.

I 2020 ga hun ut sin første EP - *I'm Not Crying, You Are*.

Hun deltok som utfordrer i sesong 6 av *[[Farmen kjendis (Norge) sesong 6|Farmen kjendis]]*, der hun ble slått ut i tvekamp av Kjersti Grini etter en ukes deltagelse.

## Referanser


## Eksterne lenker
*
Musevisa

**«Musevisa»** er en sang med tekst av Alf Prøysen. Sangen ble først framført i NRKs Barnetimen i 1946, og ble spilt inn med Alf Prøysen, guttekor og ensemble på 78-platen Columbia GN 1091 i april 1949.

Teksten ble også utgitt som bildebok med illustrasjoner av Willie Nordrå i 1949. Melodien er en gammel reinlender. Melodien ble brukt første gang under plateinnspilling i Norge allerede i 1906 da revyartisten Oscar Lerdahl sang «Hvad man ikke kan miste». Zetterstrøm & Kristoffersen har spilt den inn under tittelen «Koselige gamledager».

Musevisa har etter utgivelsen i bokform i 1949 blitt utgitt i flere forskjellige utgaver med forskjellige illustrasjoner som av Kjell Midthun, (tredje utgave 2007) og i 2021 med illustrasjoner av Magnus Riise som en del av serien *Bok med lyd.*

## «The Ballad of Thunder Road»
Melodien ble tilpasset av amerikanske Don Raye, og den engelskspråklige teksten ble skrevet av skuespilleren Robert Mitchum, som hadde en norskfødt mor. «The Ballad of Thunder Road» var temasang i den amerikanske filmen *[[Thunder Road]]* (1958). På soundtracket ble den fremført av Randy Sparks.

«The Ballad of Thunder Road» ble blant annet innspilt på single av Robert Mitchum i 1958 og Jim & Jesse i 1967.

## «Mössens julafton»
På svensk er «Mössens julafton» oversatt av Ulf Peder Olrog. Den er blant annet spilt inn av Margareta Kjellberg i 1954, i en duett med Agnetha Fältskog og Linda Ulvaeus i 1981 på julealbumet *Nu tändas tusen juleljus*, også sunget på plate av Amy Diamond i 2006, og med en rekke andre svenske artister.

*Mössens julafton* er også utgitt i bokform med illustrasjoner av Kjell Midthun, første gang utgitt i 1961.

Pippi Langstrømpe synger sangen i en episode fra den svenske TV-serien «Pippi Langstrømpe» basert på bøkene skrevet av Astrid Lindgren.

## «Musenes Jul»
På dansk heter sangen «Musenes Jul», og er utgitt av flere artister som Lars Løvdal Nilsen sin *Søren Banjomus' Jul* fra 2024.

Også Prøysens bok med illustrasjoner av Kjell Midthun er oversatt til dansk, den har fått tittelen *Jul hos musene.*

## Referanser


## Eksterne lenker
* Ukjent vers på Musevisa
* Strid om musevisa
Så går vi rundt om en enebærbusk

**«Så går vi rundt om en enebærbusk»** er en gammel sanglek. Sangen finnes også både i Danmark og Sverige. Lignende sanger finnes også i Nederland, Belgia og England.

I Norge er sangen mest kjent som en julesang brukt i forbindelse med gang rundt juletreet.

## Kilder
* Bernt Støylen, *Norske barnerim og leikar*, Kristiania 1899, ny utgave 1975
* S. Tvermose-Thyregod, *Danmarks Sanglege*, København 1931
Jon Konrad Strøm

**Jon Konrad Strøm** (født 13. april 1970) er en norsk musiker og komponist. 

Strøm er utdannet kantor ved Musikkonservatoriet i Stavanger, Griegakademiet i Bergen og Norges musikkhøgskole. Han er medlem av bandet Elle Melle, som ble startet i Stavanger i 1994. Elle Melle har gitt ut åtte album: *[[Ut i år]]* (1996), *[[Verden i verden]]* (1998), *[[Knuste speil]]* (2000), *[[Frokost på kafé]]* (2002), *[[Hjem te deg]]* (2013), *[[Hjerta lære aldri]]* (2016), *[[Røvar]]* (2019) og *Californian Mornin`* (2022). Bandet mottok Prøysenprisen i 2000. Strøm har skrevet musikken til tekstforfatter Ingvar Hovlands *[[Balle Frost og Leketøybanditten]].* Musikalen har vært satt opp flere steder i Norge og ble produsert av NRK barnetimen i 2004. Oppfølgeren *Balle Frost og den hvite kamel* ble produsert av NRK i 2007 og hadde bl.a. Lars Kilevold, Dag Vagsaas og Nils Nordberg på rollelisten. Han var pianist på showet *Hurra for Andersen*  med komiker Rune Andersen og Espen Beranek Holm.

## Diskografi
* *Ein ny dag* (Prima music, 1996 med Leif Måsvær)
* *En hyllest til bedehusarven *(Lynor, 1996 med Målfrid Vestvik)
* *[[Ut i år]]  *(Kirkelig kulturverksted, 1996 med elle melle)
* *[[Verden i verden]] *(Kirkelig kulturverksted, 1998 med elle melle)
* *Her kommer solen *(Norske Gram, 1998 med diverse artister)
* *Boxman *(Bare bra musikk, 1998 med diverse artister)
* *Takk skal du ha II *(Mind the gap, 1998 med diverse artister)
* *[[Knuste speil]] *(Tylden & Co, 2000 med elle melle)
* *[[Frokost på kafé]]* (Tylden & Co, 2002 med elle melle)
* *Flight CD 8252 *(Tylden & Co, 2004 med Can Dance)
* *[[Balle Frost og Leketøybanditten|Balle Frost og leketøybanditten]]* (Norsk Noteservice/NRK P1 Barnetimen, 2004 musikal/radiohørespill)
* *Ennå ein sommar* (West audio productions AS, 2007 med diverse artister)
* *Stemninger og dønninger (*Johannes Næss musikk, 2008 med diverse artister)
* *[[The Norwegian Fords|The norwegian fords]] *(CCAP, 2009 med The Norwegian Fords)
* *[[Hjem te deg]] *(Grammofon, 2013 med elle melle)
* *Stedet* (elle melle music, 2015 med elle melle)
* *[[Hjerta lære aldri]]* (elle melle music, 2016 med elle melle)
* *Anneli* (elle melle music, 2018 med elle melle)
* *Når dagen gryr* (elle melle music, 2018 med elle melle)
* *En sum av øyeblikk* (elle melle music, 2019 med elle melle)
* *[[Røvar]] (*elle melle music, 2019 med elle melle)
* *Junikveld* (Fivreld Fonogram, 2020, med Torill Beate Nilsen)
**Pathway in the sky* (elle melle music, 2021 med elle melle)
**Julen e snart forbi* (elle melle music, 2021 med elle melle)
**Californian mornin`* (elle melle music, 2022 med elle melle)

## Priser
* *[[Prøysenprisene|Prøysenprisen]] *(2000, med elle melle)

## Referanser
Colin Hendry

**Edward Colin Hendry** (født 7. desember 1965 i Perth, Skottland) er en tidligere skotsk fotballspiller.

Hendry debuterte som profesjonell spiller i 1983 i den skotske klubben Dundee, og gikk i 1987 til Blackburn Rovers. Frem til da hadde han spilt spiss, men ble gjort om til stopper i Blackburn. Han spilte over 100 kamper for Blackburn før han gikk til Manchester City i 1989. 

Etter å havnet i klammeri med manager Peter Reid gikk han tilbake til Blackburn med Kenny Dalglish, og var blant annet med på å vinne Premier League. I 1998 gikk han til sin favorittklubb Rangers. Senere spilte Hendry for flere klubber: Coventry City, Bolton Wanderers, Preston North End og Blackpool FC.

Etter endt spillerkarriere tok han sommeren 2004 over som manager i Blackpool FC. Han fikk sparken i november 2005 grunnet dårlige resultater. Ett år etter, september 2006, fikk han jobben som assistent manager i Boston United, som på det tidspunktet spilte i den fjerde øverste divisjonen i England

Colin Hendry rakk å spille 51 landskamper for , til tross for at han debuterte i en voksen alder av 27. Han scoret 2 mål i sin siste landskamp, mot . I samme kamp fikk han 6 kampers karantene for å plante en albue i ansiktet på en motspiller.

## Klubber

Kursiv betyr at spilleren var på lån.

## Referanser


## Eksterne lenker
*
Shangchuan Dao

**Shangchuan Dao**, eller **Shangchuandao** (forenklet kinesisk: 上川岛, tradisjonell kinesisk: 上川島, pinyin: *Shàngchuāndǎo*), også *Sancian* eller bare *Shangchuan*, er en øy i provinsen Guangdong i Folkerepublikken Kina. Den ligger 14 km fra fastlandet ute i Sør-Kina-havet. Innbyggertallet er på ca. 16&nbsp;000. Den er den største øya i provinsen Guangdong etter at øya Hainan ble utskilt som en egen provins i 1988. 

Øya er på 137,3 km², med en kyststripe på 217 km. Den ble skilt fra fastlandet etter siste istid. Vest for Shàngchuāndǎo ligger den mindre øya Xiachuan Dao.

Øya var en av portugisernes første handelsstøttepunkter for handelen med Sør-Kina og Kanton på 1500-tallet. Den fremtredende jesuitten og misjonæren Frans Xavier døde her den 3. desember 1552 av febersyke – han hadde oppholdt seg på øya i påvente av en mulighet til å bli smuglet inn i Kina. Han ble senere helligkåret, og hans første grav på øya er nå et valfartssted for katolikker.  En fransk jesuitt bygde det opprinnelige valfartskapellet over graven i 1699. Det er blitt restaurert en rekke ganger; den siste restaureringen, betalt av en jesuittdrevet skole i Hongkong, ble ferdig i 2006.

Etter at Macao ble fast portugisisk støttepunkt i 1557, ble Shàngchuāndǎo forlatt av portugiserne. 

Administrativt er Shàngchuāndǎo og tolv småøyer som sammen regnes som *Shàngchuān zhèn* 上川镇, 上川鎮 en av de tyve storkommuner i byfylket Taishan. Byene Dalangwan og Shadi 沙堤 ligger på Shàngchuāndǎo.

## Eksterne lenker
* Kart over Shàngchuāndǎo
* Vær- og klimadata
Bad Nauheim

**Bad Nauheim** er et kursted og en bykommune i den tyske delstaten Hessen. Det ligger ca. 30&nbsp;km nord for Frankfurt am Main ved østre rand av Taunusåsene. Elva Usa renner gjennom byen.

Bad Nauheim ble grunnlagt for mer enn 4&nbsp;000 år siden da kelterne utvant salt fra kildevannet.

I byen finnes det et kuranlegg, dette omfatter en kurpark og også et anlegg for kildevannskurer. Inntil kurparken ligger også et termalbad med varmt vann.

## Referanser


## Eksterne lenker
*
Tim Flowers

**Timothy David Flowers** (født 3. februar 1967 i Warwick) er en tidligere engelsk fotballspiller og senere trener.

Flowers startet sin keeperkarriere i Wolverhampton Wanderers FC som tenåring. Han gikk videre til Southampton FC, hvor keeperlegenden Peter Shilton var førstekeeper. Han var reservekeeper noen år, før han ble fast sisteskanse som 22-åring.

Etter noen fantastiske sesonger ble storklubbene interessert i hans tjenester. Storsatsende Blackburn Rovers FC fikk tilslaget, og Flowers ble overført for rekordsummen 2,4 millioner pund.

Han vant Premier League med Blackburn i sin andre sesong. I samme periode var Flowers ofte i . Det førte til tilsammen 9 landskamper. Selv om han var en jevnt god keeper, gjorde han noen tabber i prøve-VM i Frankrike sommeren 1997, som førte han ut av landslagsdiskusjonen. 

Sent på 1990-tallet mistet han førsteplassen i Blackburn, samtidig med at klubben rykket ned. Flowers gikk da videre til Leicester City FC, hvor han tilbrakte noen sesonger før han ble keepertrener i samme klubb. Sommeren 2004 overtok han som keepertrener i Manchester City.
## Referanser


## Eksterne lenker
*
Graeme Le Saux

**Graeme Pierre Le Saux** (født 17. oktober 1968 på Jersey) er en tidligere engelsk fotballspiller. Han har fransk familiebakgrunn, slik etternavnet tyder på. Han spilte venstreback fra 1989 til 2005 for Chelsea, Blackburn Rovers og Southampton, og for Englands landslag, Han pensjonerte seg fra fotballen, men kom tilbake i 2012 ved å signere med Wembley FC for å kunne spille i klubbens deltagelse i FA-cupen.

## Liv og virke
Le Saux ble oppdaget av daværende Chelsea-manager John Hollins, i 1987. To år senere fikk han sin debut for London-klubben. I sin siste kamp for Chelsea i 1993, kastet han drakten sin i sinne foran manageren. Like etter ble han solgt til Blackburn Rovers.

Det ble andreplass i ligaen i hans første hele sesong i klubben. Året etter storspilte Le Saux, sammen med resten av laget, og innsatsen ble kronet med seriegull.

Sesongen etter var ikke en god sesong for Le Saux. I en Mesterligakamp mot Spartak Moskva, kom han i håndgemeng med en av sine medspillere, David Batty. Kaptein Tim Sherwood måtte skille kamphanene. Deretter kom nok en nedtur, Le Saux mistet resten av sesongen grunnet ankelbrudd. Det førte også til at han mistet EM på hjemmebane den påfølgende sommeren.

Ett år senere, sommeren 1997, ble han den dyreste forsvarsspilleren i engelsk fotball da han returnerte til Chelsea for £5. millioner. Her vant han FA-cupen, Ligacupen og Cupvinnercupen, selv om han var uaktuell med skade i 2 av dem.

Seks sesonger ble det i Chelsea før han reiste nærmere sitt hjemsted, Jersey, og havnet i Southampton FC i en byttehandel som førte Wayne Bridge andre veien. Da Southampton etter 2 sesonger rykket ned fra øverste nivå, valgte Le Saux å legge opp, 36 år gammel.

Le Saux spilte 36 landskamper for  og scoret ett mål. Målet, et langskudd mot , har blitt kåret til det 18. fineste målet til England.

## Referanser


## Eksterne lenker
* 
*  Graeme Le Saux, omtale hos *Englandstats*